
ΔΗΜΩΝ ΕΛΛΑΔΑΣ
Π Ρ Α Κ Τ Ι Κ Ο

Συνεδρίασης του Διοικητικού Συμβουλίου της Κ.Ε.Δ.Ε.

της 9ης Μαΐου 2013
Στην Αθήνα σήμερα, 9 Μαΐου 2013, ημέρα Πέμπτη και ώρα 12:00, συνήλθε σε  συνεδρίαση το Διοικητικό Συμβούλιο της Κ.Ε.Δ.Ε., ύστερα από πρόσκληση του Προέδρου της κ. Κώστα Ασκούνη, Δημάρχου Καλλιθέας και υπό την προεδρία του. 

Κατά τη συνεδρίαση παρέστησαν οι Δήμαρχοι: Αργειτάκος Σταύρος Σπάρτης, Δανιηλίδης Συμεών Νεάπολης-Συκεών, Ιωακειμίδης Γεώργιος Νίκαιας-Αγ.Ι.Ρέντη, Καλλίρης Κων/νος Ζωγράφου, Καρύδας Απόστολος Σιντικής, Κοιμήσης Απόστολος Αμφιλοχίας, Κουράκης Ιωάννης Ηρακλείου, Κοτρωνιάς Γεώργιος Λαμιέων, Κυρίζογλου Λάζαρος Αμπελοκήπων-Μενεμένης, Λυμπέρης Ιωάννης Ήλιδας, Μαλούτας Λάζαρος Κοζάνης, Ουσουλτζόγλου-Γεωργιάδη Χαρίκλεια Βέροιας, Παπαγγελής Νικόλαος Λεβαδέων, Πετρίδης Γεώργιος Κομοτηνής, Τζανακούλης Κων/νος Λαρισσαίων, Τσιαντής Δημήτριος Λίμνης Πλαστήρα και οι Δημοτικοί Σύμβουλοι: Θεοδωρακόπουλος Ιωάννης Λυκόβρυσης-Πεύκης, Καλογερόπουλος Δημήτριος Αιγάλεω, Καλογερόπουλος Δημήτριος Αιγιαλείας, Καραγιάννης Ιωάννης Λαγκαδά, Μουράτογλου Ιωάννης Έδεσσας, Μπαρμπάκος Ευάγγελος Καλλιθέας, Προβατάς Φώτιος Αθηναίων, Σιώμος Βλάσσης Πεντέλης, Τζόκας Σπυρίδων Καισαριανής.
Απόντες οι Δήμαρχοι: Καμίνης Γεώργιος Αθηναίων, Μαραβέλιας Δημήτριος Χαϊδαρίου, Μπουτάρης Ιωάννης Θεσσαλονίκης και οι Δημοτικοί Σύμβουλοι: Βιρβιδάκης Κυρίακος Χανίων, Λύτρας Ιωάννης Ξηρομέρου.   

Αφού διαπιστώθηκε η απαρτία του Σώματος και γενομένης συζητήσεως, πάρθηκε η παρακάτω απόφαση:

.........................................................................................................................................
Απόφαση 95η
ΘΕΜΑ: 
Προκήρυξη ανοικτού διαγωνισμού για την υλοποίηση της πράξης: «Ενέργειες στήριξης ηλικιωμένων και λοιπών ατόμων που χρήζουν βοήθειας για την ενίσχυση της απασχολησιμότητας των εμμέσως ωφελουμένων» (ΚΗΦΗ - Κέντρα Διημέρευσης Ημερήσιας Φροντίδας για άτομα με αναπηρίες) 2013-2014.

Το Διοικητικό Συμβούλιο της ΚΕΔΕ αφού ενημερώθηκε από τον κ. Σ. Δανιηλίδη, Πρόεδρο της Επιτροπής Κοινωνικής Πολιτικής, Απασχόλησης και Αλληλεγγύης της ΚΕΔΕ, σχετικά με την ως άνω προκήρυξη του ανοικτού διαγωνισμού πού έχει τεθεί σε δημόσια διαβούλευση και η οποία αναμένεται να δημοσιοποιηθεί ενός των επόμενων ημερών,

ύστερα από διαλογική συζήτηση

Αποφασίζει ομόφωνα

Εμμένει στην υπ’ αριθμ. 75/18.4.2013 απόφασή του, για αύξηση του διαθέσιμου προϋπολογισμού της πράξης: «Ενέργειες στήριξης ηλικιωμένων και λοιπών ατόμων που χρήζουν βοήθειας για την ενίσχυση της απασχολησιμότητας των εμμέσως ωφελουμένων» (ΚΗΦΗ - Κέντρα Διημέρευσης Ημερήσιας Φροντίδας για άτομα με αναπηρίες) 2013-2014, τουλάχιστον κατά 7.000.000 €, ώστε να καλυφθούν οι υπάρχουσες θέσεις στα ΚΗΦΗ όλης της χώρας, να εξασφαλιστεί η βιωσιμότητά των ΚΗΦΗ για το επόμενο διάστημα, να δοθεί η δυνατότητα σε όποιους Δήμους επιθυμούν και μπορούν να εντάξουν νέες δομές ΚΗΦΗ, να μη γίνει διακοπή των παρεχόμενων υπηρεσιών σε κανέναν ωφελούμενο και παράλληλα να δοθεί η δυνατότητα να καλυφθεί η χρηματοδότηση των νέων ΚΗΦΗ που έχει ιδρύσει η αυτοδιοίκηση.

Προτείνει την αύξηση του προϋπολογισμού της ανωτέρω δράσης άμεσα κατά 4.000.000 €, με τη μεταφορά του ποσού αυτού από την προκήρυξη – πρόσκληση του Επιχειρησιακού Προγράμματος Ανάπτυξης Ανθρώπινου Δυναμικού (ΕΠΑΝΑΔ) και συγκεκριμένα για τα «Κέντρα Στήριξης των ΡΟΜΑ και ευπαθών ομάδων». Λαμβάνοντας υπόψη τη μικρή συμμετοχή των φορέων στην ανωτέρω προκήρυξη – πρόσκληση, καθώς και τα αποτελέσματα του διαγωνισμού, προκύπτει ότι θα περισσέψουν οι αναγκαίοι πόροι για την προτεινόμενη αύξηση του προϋπολογισμού.

..………………………………………………………………………………………….………
ΓΙΑ ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Γενικός Γραμματέας της Κ.Ε.Δ.Ε.

Απόστολος Κοιμήσης

Δήμαρχος Αμφιλοχίας

Ο Γενικός Διευθυντής της Κ.Ε.Δ.Ε.

Παναγιώτης Βασιλείου
